जीतपुरसिमरा उपमहानगरपालिका

बारा जिल्लाका २ वटा उपमहानगरपालिकाहरू मध्ये एक हो।  २७ फागुन २०७३ मा, उपमहानगरपालिका घोषणा गर्दा साविकका छातापिपरा, पिपरा सिमरा, जीतपुर भवानीपुर, डुमरवाना र फत्तेपुर गाविस मिलेर बनेको गढीमाई नगरपालिका र इनर्वासिरा, अमलेखगन्ज, मनहर्वा (१,२,३,७,८,९), हरैया (१), प्रष्टोका (१ र २), र रामपुरटोकनी (३) गाविसहरू यसमा गाभिएका थिए।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १,२७,३०७ रहेको छ भने यहाँ २५,६५० घरधुरी रहेका छन्। 

 भूगोल 
जितपुरसिमरा नेपालको तराई क्षेत्रमा अवस्थित छ। यसको उत्तरमा हेटौँडा उपमहानगरपालिका, दक्षिण र पश्चिम वीरगन्ज महानगरपालिका र पूर्वमा कलैया उपमहानगरपालिका पर्दछन्। यो देशकै सबैभन्दा कान्छो उपमहानगरपालिका मानिन्छ।

 जलवायु 
सन् १९७९ जुन ६ मा सिमरामा अहिलेसम्मकै उच्च तापक्रम ४२.८ डिग्री सेल्सियस (१०९.० डिग्री फारेनहाइट) थियो भने सबैभन्दा कम तापक्रम २३ जनवरी १९८५ मा १.० डिग्री सेल्सियस (३३.८ डिग्री फारेनहाइट) थियो। . Retrieved 27 February 2016.

 पूर्वाधार 
सिमरा विमानस्थल पुरानो-पिपरा सिमरामा अवस्थित छ जसले काठमाडौँका लागि उडानहरू प्रदान गर्दछ र काठमाडौँबाट सबैभन्दा नजिकको विमानस्थल हो।  महेन्द्र राजमार्ग र त्रिभुवन राजपथले जितपुरसिमरालाई नेपालका विभिन्न क्षेत्रतथा भारतीय सीमासँग जोडेको छ।

 अमलेखगन्ज रक्सौल रेलवे 
अमलेखगन्ज रक्सौल रेलमार्ग भारत बेलायती उपनिवेश भएदेखि नै ऐतिहासिक स्मारक रहँदै आएको छ। लट्ठा र स्लीपरहरू ओसारपसार गर्न रेलमार्ग निर्माण गरिएको थियो। यसले प्रमुख सडकहरू खोल्न र पूर्वाधार निर्माण गर्न नेतृत्व गर्यो। जग्गा/भवनको अवैध अतिक्रमण र गिरोहले वन फँडानी गरेका कारण यो रेलमार्ग लोप हुने अवस्थामा पुगेको छ। 

 सुविधा 
६० प्रतिशत जमिन कृषिमा प्रयोग हुने गरेको छ। भर्खरै स्थापना गरिएको पर्सा राष्ट्रिय निकुञ्जमा हात्ती, एकसिङ्गे गैँडा, निलगाई, विविध चरा, अजिंगर आदि पाइन्छ। निकुञ्ज "चारकोसे झाडी" मा आधारित छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, बारा 

श्रेणी:नेपालका उपमहानगरपालिकाहरू